Statistisk sentralbyrå (SSB) har siden 2008 beregnet om utviklingen i Norge er bærekraftig ut fra et sett sentrale indikatorer, og presentert dette i de årlige nasjonalbudsjettene. Hovedtendensen er at norsk økonomi blir bærekraftig, ettersom nasjonalformuen øker, samtidig som fornybare ressurser som fisk, skog og vannkraft forvaltes bærekraftig. Derimot er det vanskelig å tallfeste uberørt natur, biologisk mangfold og klima, slik at slike beregninger bare gir et delvis bilde av utviklingen.